Държавен вестник, бр. 88, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  88
считат за носещи неприемлив риск, информа-
цията се предоставя на всички въздухоплава-
телни администрации, членуващи в JAA. Наци-
оналните регистри на САО подлежат на прег-
лед с оглед определянето на онези оператори
(ако има такива), които трябва да бъдат обект
на оперативни указания.
(4) Текстът на оперативното указание се
съставя на български и на английски език.
Г л а в а  ш е с т а
ОДОБРЕНИЯ, СЪГЛАСИЯ И РАЗРЕШЕНИЯ,
ПРЕДОСТАВЯНИ ОТ ГД “ГВА”
Чл. 59. (1) Главна дирекция “Гражданска
въздухоплавателна администрация” предоставя
одобрения, които се документират от регулатор-
ния орган и са съответно подходящи за планира-
ната цел. Одобренията предвиждат специфични
условия за авиационния оператор и се прибавят
към неговото САО или се предоставят в друг
писмен вид, включително (ако е подходящо) и
датата, на която изтича валидността на одобре-
нието. Случаите, когато е необходимо предоста-
вянето на нарочно одобрение от ГД “ГВА” съг-
ласно изискванията на JAR-OPS, се съдържат в
приложение № 10. За да се позове на правата по
даденото одобрение, авиационният оператор
следва да притежава копие от него.
(2) Авиационният оператор подава заявле-
ние до ГД “ГВА”, в което посочва исканото
одобрение. Чрез такова заявление (което се
включва в спецификациите към САО) се одоб-
ряват условията за ETOPS (полет с увеличена
продължителност), AWOPS (полети при вся-
какви метеорологични условия), HEMS (вер-
толетно обслужване при спешни медицински
дейности), PRNAV (прецизна зонална навига-
ция), MEL (списък на минимално допустими-
те откази), RVSM (намален минимум за вер-
тикална сепарация), BRNAV (базова зонална
навигация) и превозването на опасни товари.
По преценка на ГД “ГВА” към заявленията се
прилагат съответните квалификационни изиск-
вания и програми за обучение на персонала на
авиационния оператор.
Чл. 60. В JAR-OPS се съдържат случаи, ко-
ито се определят като “приемливи за” или
“приети от ГД “ГВА”. Тези случаи са съглас-
но приложение № 11 и за тях се счита, че не е
получено възражение от въздухоплавателна-
та администрация.
Чл. 61. (1) Главният директор на ГД “ГВА”
или упълномощено от него лице може да пре-
доставя разрешения на операторите само ако
съдържанието на конкретно изискване на JAR-
OPS допуска това (например JAR-OPS 1.135(b).
(2) Разрешенията се предоставят в писмен
вид, като ГД “ГВА” може да налага такива ус-
ловия или ограничения на валидността на даде-
ното разрешение, каквито счита за подходящи.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. (1) Тази наредба се издава на основание
чл. 64, ал. 7 във връзка с § 6, ал. 1 от Закона за
гражданско въздухоплаване във връзка с JAR-
OPS, Административен и инструктивен мате-
риал, раздел четвърти: Операции, част втора:
Процедури (JAR-OPS)—JIP, Анекс 6 към Кон-
венцията за международно гражданско възду-
хоплаване и документите на Международната
организация за гражданско въздухоплаване—
Doc 8335, Doc 9389 и Doc 9376.
(2) Разпоредбата по чл. 1, ал. 2 относно въ-
веждането на общите авиационни изисква-
ния—Експлоатация на ВС (Самолети)—JAR—
OPS 1 се счита прекратен от 18 юли 2008 г.
или от такава друга дата, в която влезе в сила
Анекс III на Регламент (ЕО) № 1899/2006 на
Европейския парламент и на Съвета от 12 де-
кември 2006 г. за изменение на Регламент
(ЕИО) № 3922/91 на Съвета относно хармо-
низирането на технически изисквания и ад-
министративни процедури в областта на граж-
данското въздухоплаване.
§ 2. Притежателите на САО, издадени по
досегашния ред, привеждат дейността си в съ-
ответствие с тази наредба в 3-месечен срок от
датата на влизането є в сила.
§ 3. Главният директор на ГВА дава указа-
ния по прилагане на наредбата.
§ 4. При извънредни обстоятелства, като
природни бедствия и аварии, главният дирек-
тор на ГВА дава временни разрешения за учас-
тие в аварийно-спасителни работи.
§ 5. Заявленията, подадени по реда на На-
редба № 24 за издаване свидетелства на авиаци-
онните оператори, се привеждат в съответствие
с изискванията на тази наредба и подлежат на
разглеждане по реда на тази наредба.
§ 6. В Наредба № 24 от 2000 г. за издаване
свидетелства на авиационните оператори (обн.,
ДВ, бр. 17 от 2000 г.; изм. и доп., бр. 48 от 2001 г.;
изм., бр. 70 от 2001 г.; доп., бр. 85 от 2001 г.;
изм., бр. 65 от 2002 г.) се правят следните из-
менения и допълнения:
1. заглавието на наредбата се променя така:
“Наредба № 24 от 2000 г. за издаване свиде-
телства на авиационните оператори, извърш-
ващи специализирани авиационни работи”.
2. Член 1 се изменя така:
“Чл. 1. (1) Тази наредба определя условията
и реда за издаване на свидетелства за авиацион-
ни оператори, извършващи специализирани
авиационни работи, и контрола върху въздухо-
плавателната дейност на български физически
и юридически лица, експлоатиращи гражданс-
ки въздухоплавателни средства (ВС).
(2) Годността на авиационния оператор за
извършване на специализирани авиационни